LUFUNJISHO 19
Kalume Wakishinka Kabiji wa Maana ye Ñanyi?
Lufu lwanji byo lwafwenyenye pepi, Yesu wisambilenga ku mbaji na baana banji ba bwanga bana, ba Petelo, Yakoba, Yoano ne Andeleo. Byo alumbulwilenga kiyukilo kya kwikalapo kwanji kikamweka mu moba akapelako, waipwizhe bwipuzho bwanema bingi bwa kuba’mba: “Nanchi kalume wa kishinka kabiji wa maana ye ñanyi, nkambo yanji ye atongwele kutalanga pa ba mu nzubo yanji amba ebapenga kajo pa kimye kyafwainwa?” (Mateo 24:3, 45; Mako 13:3, 4) Yesu walayile baana banji ba bwanga amba byo aji “nkambo” yabo, ukatongola bakapanga baana banji ba bwanga kajo ka ku mupashi mu moba akupelako. Pano uno kalume ye ñanyi?
Baana ba bwanga bakine ba kwa Yesu bashingwa. “Kalume” ke Jibumba Jitangijila ja Bakamonyi ba kwa Yehoba. Bobanengezhezha bakwabo bapopweshi ba Yehoba kajo ka kumupashi ka pa kimye kyafwainwa. Atweba bonse twaketekela uno kalume wakishinka kutwajijila kwitupa kajo ka ku mupashi “kawaina pa kimye kyafwainwa.”—Luka 12:42.
Bo babena kulama bya mu nzubo ya Lesa. (1 Timoti 3:15) Yesu wapele kalume mwingilo wanema bingi wa kutangijila lubaji lwa pano pa ntanda lwa jibumba ja Yehoba, kulama bipe, kutangijila mwingilo wa kusapwila ne kwitufunjisha mu bipwilo. Pa kuba’mba betunengezhezhe byo tukeba pa kimye kyafwainwa, “kalume wakishinka kabiji wa maana” usampanya kajo ka ku mupashi kupichila mu mabuku o twingijisha mu mwingilo wa kusapwila ne o twingijisha pa kupwila kwa kipwilo ne pa kubuñana.
Kalume wa kishinka ku bukine bwa mu Baibolo ne ku mwingilo wa kusapwila mambo awama, kabiji wa maana mambo ubena kulama bulongo bintu bya kwa Kilishitu pano pa ntanda. (Byubilo 10:42) Yehoba ubena kulengela bantu bavula kwikala bakamonyi banji kabiji ubena kukwasha kalume wakishinka kunengezha kajo ka ku mupashi kavula ko babena kusampanya.—Isaya 60:22; 65:13.
Ñanyi Yesu ye apele mwingilo wa kujisha baana banji ba bwanga kajo ka mupashi?
Mu ñanyi mashinda kalume mo aikela wa kishinka kabiji wa maana?
run_Latn knc_Latn bem_Latn bem_Latn bem_Latn bem_Latn lug_Latn bem_Latn